นายสุวพันธุ์ ตันยุวรรธนะ รัฐมนตรีประจำสำนักนายกรัฐมนตรี ในฐานะประธานกรรมการคุ้มครองผู้บริโภค กล่าวภายหลังเป็นประธานการประชุม คณะกรรมการคุ้มครองผู้บริโภค ว่าได้รับทราบรายงานการจัดทำร่างกฎหมายว่าด้วยหลักเกณฑ์และวิธีการจัดตั้งองค์กรที่มีความเป็นอิสระ อำนาจในการเป็นตัวแทนผู้บริโภค โดยเตรียมจัดทำเป็น พ.ร.บ.สภาองค์กรผู้บริโภคแห่งชาติ เพื่อมาทำงานร่วมกับสำนักงานคุ้มครองผู้บริโภค(สคบ.) ซึ่งจะมีการรับฟังความคิดเห็นจากทุกฝ่าย ก่อนนำเสนอเข้าสู่ ครม.